CELEX: 62014CA0300
Language: sl
Date: 2015-12-17 00:00:00
Title: Zadeva C-300/14: Sodba Sodišča (četrti senat) z dne 17. decembra 2015 (predlog za sprejetje predhodne odločbe Hof van beroep te Antwerpen – Belgija) – Imtech Marine Belgium NV/Radio Hellenic SA (Predhodno odločanje — Pravosodno sodelovanje v civilnih zadevah — Uredba (ES) št. 805/2004 — Evropski nalog za izvršbo nespornih zahtevkov — Pogoji za potrditev — Pravice dolžnika — Pravno sredstvo zoper sodbo)

22.2.2016   
            
            
               SL
            
            
               Uradni list Evropske unije
            
            
               C 68/9
            
         Sodba Sodišča (četrti senat) z dne 17. decembra 2015 (predlog za sprejetje predhodne odločbe Hof van beroep te Antwerpen – Belgija) – Imtech Marine Belgium NV/Radio Hellenic SA
   (Zadeva C-300/14) (1)
   
   ((Predhodno odločanje - Pravosodno sodelovanje v civilnih zadevah - Uredba (ES) št. 805/2004 - Evropski nalog za izvršbo nespornih zahtevkov - Pogoji za potrditev - Pravice dolžnika - Pravno sredstvo zoper sodbo))
   (2016/C 068/12)
   Jezik postopka: nizozemščina
   
      Predložitveno sodišče
   
   Hof van beroep te Antwerpen
   
      Stranki v postopku v glavni stvari
   
   
      Tožeča stranka: Imtech Marine Belgium NV
   
      Tožena stranka: Radio Hellenic SA
   
      Izrek
   
   
               1.
            
            
               Člen 19 Uredbe Evropskega parlamenta in Sveta (ES) št. 805/2004 z dne 21. aprila 2004 o uvedbi evropskega naloga za izvršbo nespornih zahtevkov v povezavi s členom 288 PDEU je treba razlagati tako, da državam članicam ne nalaga, da v notranjem pravu določijo postopek s pravnim sredstvom, kot je določen z navedenim členom 19.
            
         
               2.
            
            
               Člen 19(1) Uredbe št. 805/2004 je treba razlagati tako, da se mora sodišče, pri katerem je bila vložena zahteva za potrditev zamudne sodbe za evropski nalog za izvršbo, prepričati, da njegovo notranje pravo dejansko in brez izjem omogoča ponovni popolni, pravni in dejanski preizkus take odločbe v obeh primerih iz te določbe in da omogoča podaljšanje rokov za vložitev pravnega sredstva zoper odločbo o nespornem zahtevku ne samo v primeru višje sile, ampak tudi če so druge izredne okoliščine, neodvisne od volje dolžnika, temu onemogočile, da izpodbija zadevno terjatev.
            
         
               3.
            
            
               Člen 6 Uredbe št. 805/2004 je treba razlagati tako, da je treba potrditev sodbe za evropski nalog za izvršbo, ki jo je mogoče zahtevati kadarkoli, pridržati sodniku.
            
         
      (1)  UL C 303, 8.9.2014.